
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1050 

14 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού & δημιουργία ζώ¬ 
νης παραλίας στη θέση «Άγιος Γεώργιος», Δ/Δ Αμ- 
μολιανήςτου Δήμου Σταγείρων - Ακάνθου, Νομού 

Χαλκιδικής. 1 

Χαρακτηρισμός ως διατηρητέου κτιρίου που βρίσκε¬ 
ται επί της πλατείας Νεομάρτυρος Ιωάννη 2 και Κο- 
νίτσηςτου εγκεκριμένου ρυμοτομικού σχεδίου Ιω- 
αννίνων (ν. Ιωαννίνων) και καθορισμός ειδικών 
όρων και περιορισμών δόμησης αυτού. 2 


ΑΠΟΦΑΣΕΙ Σ 

Αοιθ. 1100768/10389/Β0010 (1) 

Καθορισμός των ορίων του αιγιαλού & δημιουργία ζώνης 
παραλίας στη θέση «Άγιος Γεώργιος», Δ/Δ Αμμολια- 
νής του Δήμου Σταγείρων - Ακάνθου, Νομού Χαλκιδι¬ 
κής. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 551/88 «Οργάνωση Νομαρχιών- 
Οργάνωση Οικονομικών Υπηρεσιών» (ΦΕΚ259/τ.Α’), όπως 
τροποποιήθηκε και ισχύει. 

2. Τις διατάξεις του άρθρου 100 του Π.Δ. 284/88 «περί 
Οργανισμού Υπουργείου Οικονομικών». 

3. Τις διατάξεις του Ν. 2218/1994 «περί ίδρυσης Νο¬ 
μαρχιακής Αυτοδιοίκησης κλπ.» (ΦΕΚ 90 τ.Α’), όπως τρο¬ 
ποποιήθηκε συμπληρώθηκε και ισχύει. 

4. Τις διατάξεις του άρθρου 14 του Ν. 2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις» (ΦΕΚ 90/τ.Α’), με το 
οποίο καταργήθηκαν οι θέσεις των Περιφερειακών Διευ¬ 
θυντών και οι αρμοδιότητές τους περιήλθαν στο Γενικό 
Γ ραμματέα Περιφέρειας. 

5. Τιςδιατάξειςτωνπαρ. 2και6του άρθρου 1 Ν.2503/97 
Διοίκηση Οργάνωση, Στελέχωσητης Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις (ΦΕΚ 107/τ.Α’), σύμφωνα με τις οποίες οι Περιφε¬ 


ρειακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή Νο¬ 
μαρχίας δεν υπήχθησαν στην ενιαία οργανική μονάδα της 
Περιφέρειες ούτε καταργήθηκαν, αλλά αποτελούν από 
1.9.97 υπηρεσίες του Υπουργείου Οικονομικών. 

6. Το αριθ. 28979/31.7.97 έγγραφο της Δ/νσης Διοίκη¬ 
σης του Υπ. Εσωτερικών Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ. Οικονομικών μεταφέρονταιαπό01.09.97 στον Υπουρ¬ 
γό Οικονομικών. 

7. Την υπ’ αριθμ. 1100383/1330/Α0006/31.10.2001 (ΦΕΚ 
1485/τ.Β731.10.2001) κοινή απόφαση του Πρωθυπουρ¬ 
γού και Υπουργού Οικονομικών «περί ανάθεσης αρμοδιο- 
τήτωντου Υπουργού Οικονομικών στους Υφυπουργούς». 

8. Την αριθ. 1043053/483/Α0006/9.5.2000 (ΦΕΚ 622/ 
τ.Β/10.5.2000) απόφαση του Υφυπουργού Οικονομικών 
«περί μεταβίβασης αρμοδιοτήτωντου Υφυπουργού Οικο¬ 
νομικών στους Γενικό Γραμματέα, Γενικούς Διευθυντές 
κ.λ.π. του Υπουργείου Οικονομικών». 

9. Τις διατάξεις των άρθρων 1 μέχρι και 7 του Α.Ν. 
2344/40 «περί αιγιαλού και παραλίας», όπως τροποποιή¬ 
θηκαν και συμπληρώθηκαν με τις διατάξεις: α) του άρ¬ 
θρου 13 του Ν. 1078/80 και β) του άρθρου 23 του Ν. 
1337/1983. 

10. Την από 14.6.2001 έκθεση της κατά το άρθρο 100 
ΠΔ 284/88 αρμόδιας Επιτροπής, για τον καθορισμό ορίων 
αιγιαλού και δημιουργίας ζώνης παραλίας στη θέση 
«Άγιος Γεώργιος» Αμμολιανής του Δήμου Σταγείρων - 
Ακάνθου, Νομού Χαλκιδικής. 

11. Το από Μάιο 2001 τοπογραφικό - υψομετρικό διά¬ 
γραμμα, κλίμακας 1:500, αποτελούμενο από 1 πινακίδα 
που συντάχθηκε από τον Κακουλίδη Κυριάκο Πολιτικό 
Μηχανικό, και το οποίο ελέχθηκε ως προς την ακρίβεια 
της αποτύπωσης από τον Χατζόπουλο Ευστάθιο Αγρ. Το¬ 
πογράφο Μηχανικό στις 14.6.2001 και θεωρήθηκε την 
ίδια ημερομηνία από τον Πεφάνη Βασίλειο Δ/ντή Τεχν. 
Υπηρ. όπως ορίζουν οι διατάξεις του άρθρου 20 του Ν. 
719/77 και συνοδεύει την έκθεση της προαναφερομένης 
Επιτροπής. 

12. Το με αριθ. 544.5/625/01/1012/29.8.2001 έγγραφο 
του ΓΕΝ, με το οποίο συμφωνεί με τα καθορισθέντα από 
την Επιτροπή όρια, αποφασίζουμε: 

Επικυρώνουμε την από 14.6.2001 έκθεση της κατά το 
άρθρο 100 ΠΔ. 284/88 αρμόδιας Επιτροπής περί χάραξης 

των ορίων αιγιαλού, και δημιουργία ζώνης παραλίας στη 
θέση «Άγιος Γεώργιος» Δ/Δ Αμμολιανής, Νομού Χαλκιδι¬ 
κής, καθώς επίσης και το από Μάιο 2001 σχετικό με τη χά¬ 
ραξη, τοπογραφικό - υψομετρικό διάγραμμα κλίμακας 
1:500 σε 1 πινακίδα που συντάχθηκε από τον Κακουλίδη 
Κυριάκο Πολιτικό Μηχανικό και το οποίο ελέγχθηκε ως 
προς την ακρίβεια της αποτύπωσης από τον Χατζόπουλο 
Ευστάθιο Αγρ. Τοπογρ, Μηχανικό στις 14.6.2001 και θεω¬ 
ρήθηκε την ίδια ημερομηνία από τον Βασίλειο Πεφάνη 
Δ/ντή ΔΤΥ όπως ορίζουν οι διατάξεις του άρθρου 20 του 
Ν. 719/77. 

Στο τοπογραφικό αυτό διάγραμμα, καθορίστηκε από 
την αρμόδια Επιτροπή όπως πιο πάνω αναφέρεται: 

α) Η οριογραμμή του αιγιαλού με κόκκινη συνεχόμενη 
πολυγωνική γραμμή με στοιχεία 1,2 ... 8. 

β) Η οριογραμμή της παραλίας με κίτρινη συνεχόμενη 
πολυγωνική γραμμή με στοιχεία Γ, 2’... ΙΟ’. 

Τα εντός της ζώνης παραλίας υπάρχοντα κτίσματα δεν 
εξαιρούνται. 

Ο καθορισμός του αιγιαλού γίνεται για πρώτη φορά 
στην περιοχή αυτή και δεν έχει καθορισθεί στο παρελθόν 
οριογραμμή αιγιαλού κλπ. 

Η παρούσα απόφαση μαζί με την έκθεση και το τοπο- 
γραφικό διάγραμμα να δημοσιευθούν στην Εφημερίδα 
της Κυβερνήσεως. 

Αθήνα, 14 Νοεμβρίου 2001 

Με εντολή Υπουργού 
Ο Γ ενικός Διευθυντής Δημόσιας 
Περιουσίας και Εθν. Κληροδοτημάτων 
ΣΠΥΡΟΣΣΤΑΘΗΣ 


ΕΚΘΕΣΗ 

Της επιτροπής καθορισμού των οριογραμμών αιγιαλού - 
παραλίας -παλαιού αιγιαλού και θέσεων αμμοληψίας, σύμ¬ 
φωνα με το άρθρο 100 του Π.Δ. 284/88. 

Καθορισμός για πρώτη φορά των ορίων αιγιαλού κ.λ.π. 
στη θέση «Άγιος Γεώργιος» του Δημοτικού Διαμ/τος Αμ- 
μολιανής του Δήμου Σταγείρων - Ακάνθου στο νομό Χαλ¬ 
κιδικής. 

Πολύγυρος 14.6.2001 

Οι υπογράφοντες: 

1. Κομπούρης Ιωάννης, προϊστάμενος της Κτηματικής 
Υπηρεσίας, ως Πρόεδρος, 

2. Χατζόπουλος Ευστάθιος, τοπογράφος μηχανικός 
της Κτηματικής Υπηρεσίας, ως μέλος και 

3. Ουζούνης Μενέλαος, Ανθυποπλοίαρχος (Λ/Σ), ως μέ¬ 
λος, 

που αποτελούμε την επιτροπή καθορισμού αιγιαλού και 


παραλίας και παλαιού αιγιαλού, σύμφωνα με το άρθρο 
100 του Π.Δ. 284/88 και την με αριθμό 2608/29.3.2000 
απόφαση του προϊσταμένου της Οίκον. Επιθεώρησης Κ. 
Μακεδονίας, μετά από αυτοψία στην παραπάνω περιοχή 
στις 14.6.2001 ύστερα από την 1325/29.5.2001 πρόσκλη¬ 
ση του προέδρου και αφού λάβαμε υπόψη: 

1. Την από 29.5.2001 αίτηση της Μητσοκόπη Μαλαμα¬ 
τένιας, με την οποία ζητείται ο καθορισμός των ορίων του 
αιγιαλού - παραλίας κ.λ.π. στην περιοχή αυτή. 

2. Το τοπογραφικό υψομετρικό διάγραμμα που συντά- 
χθηκετον μήνα Μάιο του έτους 2001 από τον Κυριάκο Κα¬ 
κουλίδη Πολιτικό μηχανικό σε μία (1) πινακίδα με κλίμακα 
1: 500, ελέγχθηκε στις 14.6.2001 από τον Ευστάθιο Χα¬ 
τζόπουλο Αγρονόμο - Τοπογράφο Μηχανικό, υπάλληλο 
της Κτηματικής Υπηρεσίας Χαλκιδικής και θεωρήθηκε 
στις 14.6.2001 από τον Δ/ντή της Δ.Τ.Υ.Ν.Α.Χ. 

3. Τις διατάξεις του Α.Ν. 2344/1940 όπως τροποποιήθη¬ 
κε και συμπληρώθηκε μεταγενέστερα και την σχετική δι¬ 
καστική και διοικητική νομολογία. 

4. Την αντίληψη που σχηματίστηκε από την επί τόπου 
αυτοψία για το πλάτος της βρέχόμενης ζώνης της ξηράς 
και των άλλων συναφών στοιχείων, δηλαδή την μορφολο¬ 
γία της περιοχής, την κατάσταση της ακτής και του θα¬ 
λασσίου χώρου καιτις καιρικές συνθήκες που επικρατούν 
στην περιοχή αυτή. 

5. Την από 28.5.1992 έκθεση της τότε επιτροπής αιγια- 
λού που αφορούσε στον καθορισμό των οριογραμμών 
στην ίδια περιοχή και ότι η διαδικασία του καθορισμού δεν 
είχε τότε ολοκληρωθεί για άγνωστους λόγους. 

6. Την υπ αριθ. 544.5/752/92/1767/29.12.1992 γνωμο¬ 
δότηση του Γ.Ε.Ν. που αφορούσε στον καθορισμό των 
οριογραμμών στην ίδια περιοχή, αποφασίζουμε: 

1. Καθορίζουμε στο παραπάνω τοπογραφικό διάγραμ¬ 
μα: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή με κορυφές 1, 2, έως και 8, οι οποίες 
εξασφαλίζονται με συν/γμένες από το κρατικό τριγωνο¬ 
μετρικό δίκτυο. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή με κορυφές 1 ’, 2’, έως και ΙΟ’, οι οποίες 
εξασφαλίζονται με συν/μένες από το κρατικό τριγωνομε¬ 
τρικό δίκτυο. 

2. Αποφαινόμαστε ότι δεν υπάρχει παλαιός αιγιαλός. 

3. Καθορίζουμε ζώνη παραλίας πλάτους 15 μ. επειδή 
δεν εξυπηρετούνται οι σκοποί της παραγρ. 1 του άρθ. 7 
του Α.Ν. 2344/1940. Υπάρχουσες κατασκευές και κτίσμα¬ 
τα εντός της ζώνης παραλίας, δεν εξαιρούνται. 

Η Επιτροπή 

Ο Πρόεδρος Τα Μέλη 

ΙΩΑΝΝΗΣ ΚΟΜΠΟΥΡΗΣ ΕΥΣΤΑΘΙΟΣ ΧΑΤΖΟΠΟΥΛΟΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 

ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ - ΠΑΡΑΛΙΑΣ 


ΔΗΜΟΣ 

ΔΗΜΟΤ. ΔΙΑΜ / ΜΑ 
ΠΕΡΙΟΧΗ 

ΑΡΜΟΔΙΑ ΥΠΗΡΕΣΙΑ: 
ΕΝΔΙΑΦΕΡΟΜΕΝΟΣ 


ΣΤΑΓΕΙΡΩΝ - ΑΚΑΝΘΟΥ 
ΑΜΜΟΛΙΑΝΗΣ 
•ΑΓΙΟΣ ΓΕΩΡΓΙΟΣ" 

ΚΤΗΜΑΤΙΚΗ ΥΠΗΡΕΣΙΑ Ν. ΧΑΛΚΙΔΙΚΗΣ 
ΜΗΤΣΟΚΟΠΗ ΜΑΛΑΜΑΤΕΝΙΑ 


ΤΡΙΓΩΝΟΜΕΤΡΙΚΗ ΕΞΑΡΤΗΣΗ 

ΥΨΟΜΕΤΡΙΚΗ ΑΦΕΤΗΡΙΑ 

ΣΥ). ΤΙ !ΜΛ ΑΝΑΦΟΡΑΣ 

ΚΛΙΜΑΚΑ 

ΙΣΟΔΙΑΣΤΑΣΗ 

ΜΕΘΟΔΟΣ ΑΠΟΤΥΠΩΣΗΣ 

ΧΡΟΝΟΣ ΑΠΟΤΥΠΩΣΗΣ 


ΑΠΟ ΤΟ ΚΡΑΤΙΚΟ ΔΙΚΤΥΟ (Γ.Υ.Σ.) 

» » » (Γ.Υ.Σ.) 

ΗΛΤΤ, φ~-40ο 21 *, λ=0ο 15’ 

1 :500 

1,00 μ. 

ΕΠΙΓΕΙΑ ΤΑΧΥΜΕΤΡΙΚΗ (ΤοΙβΙ δίβΐΐοη) 
ΜΑίΟΣ 2001 


[ΥΠΟΜΝΗΜΑ ΣΥΜΒΟΛΩΝ 

□ Κ’ΐτμα [ ><] Υττβσττγο 

Προνί< --- Ορχτη·α\ δανορή ν»ψ> (ΐ295) ΑρΛμός τίρσχίαυ &σνουΑς 

Η· V- ' 


Στόττη σττστύττωσης Γτύλος Ο.Τ.Ε. 

Πιρίς^οίο ^ Στύλος Δ.6.Η. 


Πολύγυρος 14 - β - 2001 
Ελίγχβιγια πτί τύπου γιο την 
στρ'Βίκτ της σττοτύττωοττς 



Ε. 3 (ΑΤ 70 ΠΟΥΛΟΧ 
Τοπ.'φοςΜηχον. 
Κτηρ01ιΜ'ΐςΥ··: ι ρ. >~/.»Λς 


Πολύγυρος 14 - β - 2001 


ΘΕΩΡΗΘΗΚΕ 
Ο Λ/Υτύς της 4 .Τ.Υ.Ν ΑΧ 

ΜΕΝΕΛΑΟΣ ΟΥΖΟΥΝΗΣ 

Αρι θ. 29965/7 235 (2) 

Χαρακτηρισμός ως διατηρητέου κτιρίου που βρίσκεται 
επί της πλατείας Νεομάρτυρος Ιωάννη 2 και Κονίτσης 
του εγκεκριμένου ρυμοτομικού σχεδίου Ιωαννίνων (Ν. 
Ιωαννίνων) και καθορισμός ειδικών όρων και περιορι¬ 
σμών δόμησης αυτού. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του 
Κωδικοποιημένου Π.Δ/τοςτης 14/24-7-1999 (Δ'580) όπως 
αντικαταστάθηκε με την παρ.2του άρθρου 3του Ν.2831/ 
2000 «Τροποποίηση των διατάξεων του Ν. 1577/1985 «Γε¬ 
νικός Οικοδομικός Κανονισμός» και άλλες πολεοδομικές 
διατάξεις (ΑΊ40). 

2. Τις διατάξεις του άρθρου 29Α του ν. 1558/1985 "Κυ¬ 
βέρνηση και Κυβερνητικά Όργανα" (ΑΊ37), όπως αυτό 
προστέθηκε με το άρθρο 27 του ν. 2081 /1992 (Α’ 154) και 
αντικαταστάθηκε με την παρ.2α του άρθρου 1 του 
Ν.2469/1997 (Α’38). 

3. Την υπ’αρ. 103326/1281/5.12.96 απόφαση του Υπουρ¬ 
γού και Υφυπουργού Περιβάλλοντος, Χωροταξίας και 
Δημοσίων Έργων "Μεταβίβαση αρμοδιοτήτωντου Υπουρ¬ 
γού και του Υφυπουργού Περιβάλλοντος Χωροταξίας και 
Δημοσίων Έργων στο Γενικό Γραμματέα και στους Προϊ¬ 
σταμένους των Γενικών Διευθύνσεων, Δ/'νσεων και Τμη¬ 
μάτων του Υπουργείου Περιβάλλοντος, Χωροταξίας και 
Δημοσίων Έργων πλήν Γενικής Γραμματείας Δημοσίων 
Έργων" (ΦΕΚ 1126/Β/16.12.1996). 

4. Τις διατάξεις της παρ.Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α'9). 

5. Την από 20.4.2001 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το αρ.πρ.10131/3646/20.4.2001 έγγραφο της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών και το γεγονός ότι παρήλθε η τασσόμενη 
προθεσμία από τις διατάξεις του άρθρου 4 (παρ.2) του 
Ν.1577/1985, ως αυτό ισχύει, χωρίς να περιέλθουν στην 
ως άνω υπηρεσία τυχόν αντιρρήσεις ενδιαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο στο σύνολό του το κτί¬ 
ριο που βρίσκεται επί της πλατείας Νεομάρτυρος Ιωάννη 
2 και Κονίτσης του εγκεκριμένου ρυμοτομικού σχεδίου 
Ιωαννίνων (Ν. Ιωαννίνων), φερόμενο ως ιδιοκτησία Ευδο¬ 
κίας Βενέτη και Δ.Κωστή, όπως φαίνεται με μαύρη δια¬ 


γράμμιση στο σχετικό πρωτότυπο διάγραμμα σε κλίμακα 
1: 500, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την αρ.29965/ 
2001 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο καθώς 
και τα εναρμονιζόμενα με αυτό μεταγενέστερα τμήματα 
προσθηκών στο Β' όροφο του κτιρίου. Τα προσκτίσματα 
που βρίσκονται σε επαφή με το χαρακτηριζόμενο ως δια¬ 
τηρητέο κτίριο στην πίσω και πλάγια όψη του πρέπει να 
απομακρυνθούν. 

3. Απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών ή καλλιτεχνικών 
και διακοσμητικών στοιχείων του χαρακτηριζόμενου ως 
διατηρητέου κτιρίου, πλην των αναφερομένων στην 
προηγούμενη παράγραφο καθώς και εκείνων για τα οποία 
η ΕΠΑΕ έχει γνωμοδοτήσει για την αφαίρεσή τους. 

4. Σε περίπτωση αποκατάστασης του κτιρίου από αλ¬ 
λοιώσεις που έχει υποστεί και εφόσον δεν υπάρχουν 
επαρκή στοιχεία για το ίδιο το κτίριο, πρέπει να λαμβάνε- 
ται υπόψη η βασική αρχιτεκτονική σύνθεση και η συγγε¬ 
νής μορφολογία και τεχνολογία των όψεων των κτιρίων 
της περιοχής. 

5. Επιτρέπεται η επισκευή ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφόσον δεν αλλοιώνεται ο γενικός αρχι¬ 
τεκτονικός χαρακτήρας του και δεν θίγονται τα διατηρη¬ 
τέα στοιχεία του. 

6. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. 

Επιτρέπεται η τοποθέτηση επιγραφών μικρών διαστά¬ 
σεων που πληροφορούν μόνο για τη τυχόν χρήση των χώ¬ 
ρων του κτιρίου. 

7. Αιτήσεις για προσθήκη στο διατηρητέο κτίριο απο- 
στέλλονται από την πολεοδομική υπηρεσία, με γνώμη της 
ΕΠΑΕ, στην αρμόδια υπηρεσία του Υπουργείου Περιβάλ¬ 
λοντος Χωροταξίας και Δημοσίων Έργων για ειδικές ρυθ¬ 
μίσεις σύ μφωνα με τις διατάξεις του άρθρου 4 (παρ.2) του 
Ν. 1577/1985 ως αυτό ισχύει, εφόσον δεν παραβλάπτεται 
το διατηρητέο κτίριο και ο χώρος που το περιβάλλει. 

8. Για οποιαδήποτε επέμβαση στο εξωτερικό και εσωτε¬ 
ρικό του χαρακτηριζόμενου ως διατηρητέου κτιρίου και για 
την τοποθέτηση επιγραφών απαιτείται έγκριση της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ). 

9. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2001 

Με εντολή Υπουργού 
Ο Γενικός Γραμματέας 
ΣΤΑΥΡΟΣ ΚΑΜΠΕΛΗΣ 



















